07
07.2020
21:22
JÄRELVAADATAV | Esiliiga vooru lõpetas JK Tammeka U21 – FC Nõmme United kohtumine
Esiliigas tõmmati teisipäeva õhtul joon alla 10. voorule, kui Tartu JK Tammeka U21 meeskond võõrustas FC Nõmme Unitedit.
Tartu JK Tammeka U21 – FC Nõmme United
7. juuli kell 19.00
OTSE: Jalgpall.ee
Enne mängu:
Tammeka U21 mänginud liigas seni kõige vähem ehk kaheksa kohtumist ning 12 punktiga hoitakse kaheksandat positsiooni. Samas on Vändra JK Vaprus kümne mänguga kogunud vaid punkti enam ja asub tabelis neljandal real. FC Nõmme United on tabeli teine meeskond üheksast mängust teenitud 19 punktiga.
Nõmme Unitedi treener Martin Klasen: „Esimene ring möödus tohutu kiirusega, kuid oleme jõudnud uue liigaga kohaneda ja kavatseme teises ringis järgmise käigu sisse lükata."
Nõmme mängija Johan Tõugjas: „Tammeka on võistkond, kes sarnaselt meile tahavad palliga mängida. Oluline saab olema tahe ja valmisolek avavilest, et mäng enda kasuks pöörata. Tõotab tulla võitluslik mäng, kust alla 3 punktiga me koju naasta ei taha."
Mängu kohtunik on Elar Tarkus, keda abistavad Egerd Pajustik ja Kristjan Kruk.
Mõlemad meeskonnad mängisid mullu Esiliiga B tasandil, kui Tammekal õnnestus vastane kahel korral alistada. Ühe võidu võttis Nõmme ja üks matš lõppes viigiliselt. Tänavuse ainsa omavahelise lahingu võitis United Männikul tulemusega 3:1.
Palju Tammeka mängijad tulevad mängule väga hea emotsiooniga, sest laupäeval võitis JK Tammeka U19 meeskond esmakordselt toimunud U19 Eliitliiga Meistriliiga finaali, mis leidis aset A. Le Coq Arenal. Finaalis mängisid Tammeka noored 1:0 üle TJK Legioni.
Pildil Patrick Genro Veelma andmas laupäeval resultatiivset söötu U19 Eliitliiga Meistriliiga finaalis TJK Legioni noorte vastu. Sama võistluse poolfinaalis mängis Tammeka U19 üle Nõmme United U19 meeskonna.
Foto: Anna Andreas/Jalgpall.ee